Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 12

2. változat Tantárgy/évfolyam 1. 2. 3. 4. Magyar nyelv és irodalom Matematika Idegen nyelv Környezetismeret 55,5 Ének-zene 55,5 55,5 Rajz 55,5 55,5 55,5 55,5 Technika és életvitel Testnevelés és sport 92,5 92,5 92,5 92,5 Szabadon tervezhetõ Kötelezõ óraszám a törvény alapján 832,5 MAGYAR NYELV ÉS IRODALOM 1–4. évfolyam Célok és feladatok A magyar nyelv és irodalom alsó tagozatos tanításának célja, hogy az életkori sajátosságok figyelembevételével elindítsa a kisgyermeket a tudatos nyelvhasználat képességének kialakulása felé. Ezáltal a gyermek megtanul igazodni a kommunikációs helyzethez, beszédében pontosabbá válik gondolatainak, érzéseinek, véleményének kifejezése, kialakulnak benne az udvarias nyelvi viselkedés szokásai, eredményesebb lesz együttmûködése társaival és a felnõttekkel Kiemelkedõ feladat az olvasás révén való tájékozódás megismertetése és az írásbeli nyelvhasználat alapjainak lerakása. Az 1–4. évfolyam alapfeladata az olvasás és a kézírás megtanítása, a helyesírás megalapozása, a szövegértés és a szövegalkotás elemi gondolkodási és nyelvi mûveleteinek megismerése és gyakorlása. E célból adunk alapismereteket a nyelv rendszerérõl, a szóbeli és írásbeli nyelvhasználat egyszerûbb szabályairól, és gyakoroltatjuk ezeknek alkalmazását. Az alsó tagozatra jellemzõ a nyelvi képességek és az irodalomolvasás integrált fejlesztése. A mesék, történetek olvasása, dramatizálása, szövegrészletek, rövid versek emlékezetbõl való megtanulása alkalmat ad a tanulók szókincsének bõvítésére, kifejezõképességének komplex fejlesztésére. Az olvasottakról való beszélgetés elõsegíti a szövegek jobb megértését, ez pedig fejlesztõen hat az élõbeszéd, a felolvasás és a szövegfogalmazás minõségére. Az életkori befogadóképességnek megfelelõ ismeretterjesztõ szövegek megalapozzák az önálló ismeretszerzést a könyvtárhasználat alapismereteivel együtt. A magyar nyelv és irodalom tantárgy olvasmányanyaga ismereteket közvetít a társadalomról és a természetrõl, a hazáról, a családról és más alapvetõ személyes emberi kapcsolatokról. Népünk múltjának történetei és példa értékû személyiségeinek ismerete erõsíti a nemzeti azonosságtudatukat. Az olvasmányok szolgálják személyiségük fejlesztését, a másik ember tiszteletére, a szociális érzékenységre, a környezetért érzett felelõsségre nevelést. A drámajátékok elõsegítik kapcsolatteremtõ képességüket, fejlesztik mozgáskultúrájukat, a beszéd és a testbeszéd (nem verbális kifejezõ-eszközök) összehangolását. Fejlesztési követelmények A megfelelõ olvasási és íráskészség A pontos és folyamatos olvasási készség elsajátíttatásán túl az 1–4. évfolyam feladata az értelmezõ (interpretáló), a kritikai és kreatív olvasási képesség megalapozása is, valamint a kifejezõ felolvasás és szövegmondás gyakoroltatása. A kézírás megtanításával alapozzuk meg a tanulók írásbeli nyelvhasználatát. A betûformák, -kapcsolások elsajátításán keresztül vezet az út az írás automatizálásáig. Olyan írástempóra kell szert tenniük a tanulóknak, amely alkalmas az írás eszközi használatára. Az íráskép tetszetõs külalakjának érdekében kívánjuk meg a gazdaságos és esztétikus szövegelrendezést, a szabályoshoz közel álló betûtípus használatát, amely nem zárja ki az egyéni vonásokat. El kell érniük a tanulóknak a betûtévesztés, -csere, -kihagyás nélküli írást, a tanult helyesírási szabályok megtartását. Ezt segíti a képi közlés (vizuális információk) szerepének vizsgálata, szövegtagoltság, tipográfiai eszközök, ábrák, jelek figyelembevétele a szöveg jelentésének megértésében Az irodalom és az olvasó kapcsolatának alakítása, a szövegértés fejlesztése Erõsítenünk kell a gyermekek fogékonyságát az irodalmi mûvek érzelmi, erkölcsi, esztétikai értékei iránt. A népköltészetbõl és az igényes mûköltészetbõl válogatjuk össze a gyermekek olvasnivalóit. Megismerkedhetnek a klasszikus, a kortárs hazai és határon túli magyar irodalommal. Az olvasott szövegek jelentésének kibontásán kívül fölfedeztetünk néhány alapvetõ irodalmi témát és motívumot a különféle mûfajokban, közülük bemutatunk néhányat más mûvészeti ágban is. Foglalkozunk a lakóhely irodalmi, történelmi és mûvészeti vonatkozásaival, és megismertetjük az olvasott mûvekhez kapcsolódó nevezetes emlékhelyeket. Mindez tudatosíthatja és érzelmileg átélhetõvé teheti a magyar nyelv és a magyar kultúra közti elválaszthatatlan kapcsolatot. Kiemelkedõ jelentõségû a szövegértés gondozása, amely megalapozza a tanulás egész késõbbi folyamatát, fejleszti az intellektuális képességeket, szélesíti a tanulók látókörét. A szövegértés feltétele a folyamatos hangos és néma olvasás, a szöveghû, a jelentést értelmezõ felolvasás – elõzetes felkészülés után. A szövegek vizsgálata közben gazdagodik szókincsük, megismerkednek a szavak köznyelvitõl eltérõ jelentésével, tapasztalatokat szereznek a rokon és ellentétes értelmû kifejezések és a szólások használatához. Az olvasmányok megértését segítik a különféle szövegelemzõ eljárások. A feldolgozás során a tanulók szembesülnek élethelyzetekkel, magatartásformákkal. Gyakorlatot szereznek a szereplõk cselekedeteinek megítélésében, ezáltal fogékonyságra, együttérzésre tehetnek szert mindennapi erkölcsi választásaikban. Szövegalkotási képesség formálása; a képzelet, az önkifejezés, az egyéni stílus bátorítása A szóbeli és az írásbeli szövegalkotó képesség fejlesztése különbözõ témájú és szövegtípusú olvasmányok feldolgozásával valósul meg. Ezek szolgálnak mintául a gyermekek fogalmazásaihoz, reprodukálásuk jelenti a szövegalkotás elsõ lépéseit. Ezek nyitnak utat a késõbbi kreatív alkotásokhoz: a képzelet, az érzelmek önálló kifejezéséhez. Egyúttal forrásai az árnyalt, gazdag szókincs kialakításának, hozzájárulnak az önkifejezés igényének és képességének fejlõdéséhez. Nyelvtani és helyesírási ismeretek, ennek révén a tudatos nyelvszemlélet fokozatos alakítása A tudatos nyelvszemlélet alakításához elengedhetetlenek a magyar nyelv rendszerére vonatkozó alapvetõ ismeretek, feltárásukat már az alsó tagozaton megkezdjük. A nyelvtani ismeretekhez kapcsoljuk a helyesírási alapismeretek nyújtását és folyamatos gyakoroltatásukat. A pontos és árnyalt nyelvhasználat gazdagításához hozzájárul a szókincs mennyiségi és minõségi bõvítése: a rokon értelmû és az ellentétes jelentésû szavak megismertetése, a közmondások, a szólások átvitt jelentésének magyarázata, és mindennek alkalmazása saját szóbeli és írásbeli megnyilatkozásaikban A tanulási képesség fejlesztése, ismeretfeldolgozási technikák tanítása Már az alsó tagozaton megismertetjük a tanulókat az ismeretszerzés írásbeli forrásaival, lehetõségeivel, a könyv- és könyvtárhasználattal. Fontos mozzanata ennek a szótárak, gyermeklexikonok, enciklopédiák tanulmányozása. Az ismeretfeldolgozási technikák közé tartozik a gyûjtött adatok célszerû elrendezése; vázlat készítése tanítói segítséggel. Elemi gyakorlottságot kell szerezniük a tanulóknak az információk felhasználásában, a tanult ismeretek tömörítésében, összefoglalásában.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes